Diari Oficial de la Generalitat Valenciana


Sumari del DOGV 7758, del 12-04-2016 (2016/2338)

ACORD de 8 d'abril de 2016, del Consell, pel qual s'autoritza la consellera de Sanitat Universal i Salut Pública, perquè aprove l'expedient d'enriquiment injust 4/2016 i la imputació, a càrrec del pressupost de l'exercici 2016, de les obligacions arreplegades en l'indicat expedient i que han sigut contretes durant l'exercici 2015 i anteriors, per la prestació de conformitat de subministraments als departaments de salut de la conselleria.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7758

Data del DOGV
:   12-04-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/2338


Data del document
:   08-04-2016

Organisme emissor
:   Conselleria de Sanitat Universal i Salut Pública

Tipus de document
:   Acord

Descriptors 

:   * Conselleria de Sanitat Universal i Salut Pública

ACORD de 8 d'abril de 2016, del Consell, pel qual s'autoritza la consellera de Sanitat Universal i Salut Pública, perquè aprove l'expedient d'enriquiment injust 4/2016 i la imputació, a càrrec del pressupost de l'exercici 2016, de les obligacions arreplegades en l'indicat expedient i que han sigut contretes durant l'exercici 2015 i anteriors, per la prestació de conformitat de subministraments als departaments de salut de la conselleria. [2016/2338]  
En aplicació del que disposen els articles 39.5 i 106.3 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, correspon a la consellera de Sanitat Universal i Salut Pública, resoldre, amb l'autorització prèvia del Consell, els expedients d'enriquiment injust tramitats per l'esmentada conselleria.  
De conformitat amb l'article 19.2 de la Llei 1/2015, de 6 de febrer, de la Generalitat, la tramitació del referit expedient ve justificada per la necessitat d'atendre el compliment de les obligacions econòmiques de la Generalitat, en haver rebut satisfactòriament els departaments de salut de la conselleria els subministraments compresos en el dit expedient.  
  
Per tot això, complint el que disposa l'article 39.5 i 106.3 de la Llei 1/2015, de 6 de febrer, de la Generalitat, i el Decret 156/2015, de 18 de setembre, del Consell, pel qual s'aprova el Reglament orgànic i funcional de la Conselleria de Sanitat Universal i Salut Pública, el Consell, en la reunió del dia 8 d'abril de 2016,  
  
  
ACORDA  
  
Primer  
Autoritzar l'aprovació de l'expedient d'enriquiment injust 4/2016, per la titular de la Conselleria de Sanitat Universal i Salut Pública.  
  
  
Segon  
Autoritzar la imputació al pressupost ordinari de la Conselleria de Sanitat Universal i Salut Pública de les obligacions que figuren en l'esmentat expedient, per import de 33.830.510,04 ?, IVA inclòs, i que han sigut contretes amb les empreses que han prestat de conformitat els subministraments, compresos en la relació d'obligacions pendents de pagament de l'esmentat expedient, als departaments de salut de la conselleria durant l'exercici 2015 i anteriors.  
  
Tercera  
Publicar aquest acord al Diari Oficial de la Comunitat Valenciana en el termini de 10 dies des de la seua adopció.  
  
València, 8 d'abril de 2016  
  
La consellera secretària,  
MÓNICA OLTRA JARQUE